LEZZAYER TAMANEƔT - Ass n lǧemɛa 12 yennayer, i d-yeɣlin akked usfugel n umenzu n useggas amaziɣ, Yennayer, d ass n usgunfu yettwaxelṣen i wakk n yimehhalen n tsuda akked tdeblin tinagdudin, n temṣukin tunṣibin tinagdudin akked yimehhalen n teṛmisin tinagdudin akked tusligin, akk igzumen akked yiẓuyar izerfanen yemgarden, ula d wid yettwaxelṣen s usrag neɣ s wass, i d-yenna ass n ttlata yiwen n ulɣu n Tmehla tamatut n twuri tanagdudt akked tesmeskelt tadbalant.
‘’D asemres n uɣtas n Uselway n Tegduda, i d-yeddan deg ulɣu n Useqqamu n yineɣlafen n 27 dujember 2017, ass n lǧemɛa 12 yennayer 2018, i d-yeɣlin akked usfugel n umenzu n Yennayer, d ass n usfugel yettwaxelṣen i wakk imehhalen n tsuda akked tdeblin tinagdudin, n temṣukin tunṣibin tinagdudin akked yimehhalen n teṛmisin tinagdudin akked tusligin, akk igzumen akked yiẓuyar izerfanen yemgarden, ula d wid yettwaxelṣen s usrag neɣ s wass’’, i d-tesseddi teɣbalut-nni.
‘’Maca tisuda, tideblin, timṣukin, igamanen, tuddsiwin akked teṛmisin i d-nebder yakan, yessefk fell-asen ad ḍemnen ameẓlu addayan anda yella umahil s yimeḍqan’’, i terna tenna-d teɣbalut-nni.
Aselway n Tegduda, Abdelaziz Bouteflika, Icar-d yakan, ass n larebɛa 27 dujember 2017 deg temlilit n Useqqamu n yineɣlafen, aɣtas-is n tririt n Umenzu n Yennayer d ass n usgunfu yettwaxelṣen seg wass n 12 yennayer 2018 d afella.
kab_Latn kab_Latn kab_Latn kab_Latn